Bobby is ‘SA se mooiste man’Bobby van Jaarsveld (Foto: Verskaf) Van Jaarsveld het in reaksie op die toekenning aan Sarie gesê dis vir hom baie vreemd, maar dat hy dit waardeer. Volgens Sarie se lesers is die sanger Brendan Peyper die tweede mooiste man in die land, gevolg deur die swemmer en sakeman Ryk Neethling. Die sanger Steve Hofmeyr, rugbyspeler Francois Hougaard en akteur Ivan Botha is ook op die lys. Van Jaarsveld is ook in 2012 deur die tydskrif Cosmopolitan as die sexyste man aangewys. Sarie het verlede jaar sélf die 20 mooiste mans in Suid-Afrika gekies, maar het vanjaar besluit om hul lesers die geleentheid te gee. Sarie-lesers het 40 mans benoem en toe is daar gestem. Kyk hier hoe lyk die res van die top-20.